Viimase  saate (siiani viimase, loomulikult) eel ma sellest Pärnu Rivost eriti midagi head ei arvanud - pigem et, noh, žürii on otsustanud, et veavad lõppvooru ühe klouni ka, et oleks publikul, kelle üle naerda saaks - ja mis!! see Rivo üllatas mind oma viimase etteastega nii, et ma pidin peaaegu tooli pealt maha kukkuma! Vau, ma ütlen :D - senikuuldu põhjal olin kogu aeg TÄIESTI KINDLALT arvanud, et ta EI OSKA laulda :). Ja nüüd oli nagu mingi fakken briti popprokkaritest poistebändi (minu määratluses - muusikamaailma arenguist maha jäänud, nagu ma olen - näiteks kuuluks sellesse lahtrisse The Verve või miskit sellist) solist seal :D. Ei, minu jaoks suurim üllataja seal siiani :). Tahaks teada, kes seda tema laulu originaalis esitanud on, et tšekata, kuidas tema laulmine viimistletuma versiooniga võrreldes välja kukkus ka. Mõnes mõttes ongi alati vist kindlam võtta mingi selline laul, mida nagu väga paljud kuulnud pole, sest siis ei kumise kogu aeg taustal originaalesitaja lihvitum versioon.